গত নভেম্বরে কলকাতায় যে বাংলাদেশ বইমেলা হলো, কিংবা এই ফেব্রুয়ারির শুরুতে কলকাতায় যে বইমেলা হলো তাতে তো জানি, কলকাতার পাঠকরা প্রবল আগ্রহ নিয়ে বাংলাদেশের বই পড়তে চেয়েছে। তারা ইতিহাস, গবেষণার বই খুঁজেছে। আমরা ক’টা দিতে পেরেছি! আমি সরকারের কাছে প্রস্তাব করবো ভারতে বই রফতানির ক্ষেত্রে ইনসেনটিভ চালু করার জন্য। তখন দেখা যাবে কি হারে বই যায় কলকাতা, আগরতলার বাজারে। সবকিছুর জন্য উদ্দীপনা লাগে। উদ্দীপনা পুঁজির চেয়ে কম গুরুত্বপূর্ণ নয়।